Ludovici Ariosti effigies (Titianus)
Effigies duae, quae a nonnullis Ludovici Ariosti esse censentur, a Titiano ut videtur pictae sunt. Altera tabula anno fere 1510 picta est; haec tabula in Pinacotheca Nationali Londinii ostentatur titulo A Man with a Quilted Sleeve ; altera anno fere 1515 confecta, hodie Indianapoli in Museo Artium servata, eodem pictore attribuitur, suadente Bernardo Berenson, et Ludovici Ariosti effigiem monstrare censetur.